/* COM/2010/0448 - COD 2007/0152 */ OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu návrhu nariadenia Európskeho parlamentu a Rady, ktorým sa rozširujú ustanovenia nariadení (ES) č. 883/2004 a (ES) č. 987/2009 na štátnych príslušníkov tretích krajín, na ktorých sa tieto ustanovenia doteraz nevzťahujú z dôvodu ich štátnej príslušnosti





[pic] | EURÓPSKA KOMISIA | Brusel, 2.9.2010 KOM(2010) 448 v konečnom znení 2007/0152 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu návrhu nariadenia Európskeho parlamentu a Rady, ktorým sa rozširujú ustanovenia nariadení (ES) č. 883/2004 a (ES) č. 987/2009 na štátnych príslušníkov tretích krajín, na ktorých sa tieto ustanovenia doteraz nevzťahujú z dôvodu ich štátnej príslušnosti 2007/0152 (COD) OZNÁMENIE KOMISIEEURÓPSKEMU PARLAMENTUpodľa článku 294 ods. 6 Zmluvy o fungovaní Európskej únietýkajúce sa pozície Rady k prijatiu návrhu nariadenia Európskeho parlamentu a Rady, ktorým sa rozširujú ustanovenia nariadení (ES) č. 883/2004 a (ES) č. 987/2009 na štátnych príslušníkov tretích krajín, na ktorých sa tieto ustanovenia doteraz nevzťahujú z dôvodu ich štátnej príslušnosti 1. KONTEXT Dátum predloženia návrhu EP a Rade [dokument KOM(2007) 439 v konečnom znení – 2007/0152/COD]: | 23. júl 2007 | Dátum stanoviska Európskeho hospodárskeho a sociálneho výboru: | 16. január 2008 | Dátum stanoviska Európskeho parlamentu na základe konzultačného postupu: | 9. júl 2008 | Nadobudnutie platnosti Zmluvy o fungovaní Európskej únie: | 1. december 2009 | Dátum prvého čítania v Európskom parlamente v rámci riadneho legislatívneho postupu: | 5. máj 2010 | Dátum prijatia politickej dohody kvalifikovanou väčšinou: | 7. jún 2010 | Dátum prijatia pozície Rady v prvom čítaní: | 26. júl 2010 | 2. CIEĽ NÁVRHU KOMISIE Cieľom návrhu je rozšírenie ustanovení nariadenia (ES) č. 883/2004 a jeho vykonávacieho nariadenia (ES) č. 987/2009 o koordinácii systémov sociálneho zabezpečenia na štátnych príslušníkov tretích krajín s riadnym pobytom v niektorom členskom štáte, na ktorých sa tieto ustanovenia doteraz nevzťahujú z dôvodu ich štátnej príslušnosti. Návrhom sa dokončuje postup modernizácie, ktorého výsledkom boli nariadenia (ES) č. 883/2004 a 987/2009, keďže sa ním rozširujú nové práva, postupy a ustanovenia o elektronickej výmene údajov, ktoré tieto nariadenia obsahujú, na štátnych príslušníkov tretích krajín, ktorí sa pohybujú v rámci EÚ, avšak existujúce nariadenia sa na nich nevzťahujú. 3. PRIPOMIENKY K POZÍCII RADY 3.1 Celkové stanovisko k pozícii Rady Pozícia Rady zahŕňa dva pozmeňujúce a doplňujúce návrhy Európskeho parlamentu a okrem toho obsahuje viaceré zmeny, ktoré Rada urobila v pôvodnom návrhu Komisie. Komisia plne podporuje všetky pozmeňujúce a doplňujúce návrhy a úpravy. 3.2 Pozmeňujúce a doplňujúce návrhy Európskeho parlamentu zahrnuté do pozície Rady v plnom rozsahu, čiastočne alebo v zásade Európsky parlament prijal dva pozmeňujúce a doplňujúce návrhy legislatívnym uznesením v rámci konzultačného postupu 9. júla 2008. Tieto boli potvrdené v prvom čítaní v rámci riadneho legislatívneho postupu 5. mája 2010. Obidva pozmeňujúce a doplňujúce návrhy boli v plnom rozsahu akceptované v pozícii Rady. Pozmeňujúcim a doplňujúcim návrhom č. 1 sa pridalo nové odôvodnenie s odkazom na článok 34 ods. 2 Charty základných práv Európskej únie. Komisia súhlasí, že v kontexte tohto návrhu je dôležité poukázať na právo týkajúce sa výhod sociálneho zabezpečenia v zmysle práva EÚ a vnútroštátneho práva, ktoré charta udeľuje všetkým osobám s legálnym pobytom a pohybom v rámci EÚ. Pozmeňujúcim a doplňujúcim návrhom č. 2 sa pridalo nové odôvodnenie vyzdvihujúce podporu vysokej úrovne sociálnej ochrany, zvyšovania životnej úrovne a kvality života v rámci EÚ. Komisia súhlasí, že je dôležité zdôrazniť tieto kľúčové hybné činitele návrhu. 3.3 Hlavné rozdiely medzi návrhom Komisie a pozíciou Rady - Vypustenie prechodných ustanovení: Rada vypustila článok 2 a súvisiace odôvodnenie 12 v pôvodnom návrhu, ktoré obsahovali prechodné ustanovenia týkajúce sa nadobudnutia účinnosti navrhovaného nariadenia. Rada súhlasila, že k nadobudnutiu účinnosti tohto návrhu nie sú potrebné žiadne prechodné ustanovenia, keďže príslušné prechodné ustanovenia obsahuje už nariadenie (ES) č. 883/2004. Komisia podporuje tento zjednodušený prístup, najmä preto, lebo takýmto prístupom sa zabezpečí, aby sa pri prechode na modernizované nariadenia poskytli štátnym príslušníkom tretích krajín rovnaké práva ako občanom EÚ, napríklad pokiaľ ide o požiadavku na preskúmanie dôchodkových nárokov podľa článku 87 ods. 3. - Pridané odôvodnenia týkajúce sa Írska a Spojeného kráľovstva: právnym základom návrhu je článok 79 ods. 2 písm. b) Zmluvy o fungovaní Európskej únie. V súlade s článkami 1 a 3 Protokolu (č. 21) o postavení Spojeného kráľovstva a Írska, pokiaľ ide o oblasť slobody, bezpečnosti a spravodlivosti, Spojené kráľovstvo a Írsko nie sú viazané týmto návrhom, pokiaľ neoznámia, že sa stanú jeho účastníkmi. Rada pridala odôvodnenie 17, podľa ktorého sa Írsko v zmysle listu z 24. októbra 2007 stáva účastníkom návrhu, a odôvodnenie 18, podľa ktorého Spojené kráľovstvo nebude jeho účastníkom. Komisia súhlasí, že tieto dve odôvodnenia je potrebné začleniť. - Zrušenie starého nariadenia: Rada spresnila podmienky pre zrušenie nariadenia (ES) č. 859/2003 v novom článku 2 návrhu. Vzhľadom na to, že Spojené kráľovstvo nebude účastníkom tohto návrhu, bude však naďalej uplatňovať nariadenie (ES) č. 859/2003, uvedené nariadenie nie je možné zrušiť ako celok. Komisia podporuje tento návrh na zmenu, keďže sa tým dosiahne právna jasnosť v tejto praktickej otázke. - Určenie riadneho pobytu: nariadenia (ES) č. 883/2004 a (ES) č. 987/2009 sa vzťahujú na štátnych príslušníkov tretích krajín s riadnym pobytom na území niektorého členského štátu. Určenie riadneho pobytu je však v celom rozsahu mimo pôsobnosti koordinačných nariadení a zostáva na členských štátoch, aby v súlade s právom Únie určili, či daná osoba je oprávnená na vstup, zotrvanie, pobyt alebo prácu na ich území. Dodatočná veta, ktorú Rada pridala k odôvodneniu 10, zdôrazňuje toto rozdelenie právomocí medzi Úniou a jej členskými štátmi. Komisia súhlasí, aby sa to začlenilo do návrhu. - Spresnenie uplatňovania kritéria „riadneho pobytu“ v prípade invalidných, starobných a pozostalostných dôchodkov: Rada pridala odôvodnenie 13, ktorým sa spresňuje, že podmienka riadneho pobytu na území členského štátu sa neuplatňuje v čase, keď osoba, na ktorú sa nariadenie vzťahuje, alebo osoba, ktorej vznikajú práva odvodené od takejto osoby, žiada o dôchodok na základe práv vyplývajúcich z nariadenia. Podstatné je, že daná osoba mala riadny pobyt v čase, keď nadobudla tieto práva. Komisia víta toto ďalšie odôvodnenie, ktorého cieľom je zabrániť nesprávnemu výkladu, chrániť nadobudnuté práva a zabezpečiť jednotné uplatňovanie navrhovaného nariadenia členskými štátmi. 4. ZÁVER Komisia sa nazdáva, že pozícia Rady vylepšuje a zdokonaľuje niektoré aspekty návrhu Komisie. Spresňuje kľúčové praktické právne otázky, napríklad zrušovacie a prechodné ustanovenia. Okrem toho pomáha lepšie pochopiť, a tým aj lepšie chrániť nadobudnuté práva štátnych príslušníkov tretích krajín (a tých, ktorým vznikajú práva odvodené od týchto osôb), v čase, keď už nemajú pobyt na území EÚ. Začlenenie pozmeňujúcich a doplňujúcich návrhov Európskeho parlamentu v plnom rozsahu dopĺňa celkový kontext návrhu. Komisia víta súhlas Rady s touto pozíciou, ktorý je významným krokom k dosiahnutiu cieľa článku 34 Charty základných práv Európskej únie, podľa ktorého každý, kto má riadny pobyt a pohyb v rámci EÚ, má právo na výhody sociálneho zabezpečenia. Je to aj zásadný krok k kompletizácii legislatívneho balíka modernizovaných pravidiel sociálneho zabezpečenia v rámci EÚ. Zaručuje, že štátni príslušníci tretích krajín môžu využívať rovnaké posilnené práva vyplývajúce z modernizovaných pravidiel a zjednodušených postupov platných pre správy sociálneho zabezpečenia jednotlivých štátov, ktoré budú schopné uplatňovať rovnaké postupy bez ohľadu na to, či sa tieto práva týkajú občana EÚ alebo štátneho príslušníka tretej krajiny. Na základe uvedeného Komisia plne podporuje pozíciu Rady.